Týsdagin í farnu viku var tað sertilboðið fyri framhaldsdeild, sum fekk rithøvundavitjan. Tey høvdu arbeitt við ungdómsskaldsøguni "Skriva í sandin" eftir Marjuna S. Kjelnæs. Tað var ein hugnalig og lærurík løta saman við Marjuni, har næmingarnir við spurningum og práti fingu eitt øðrvísi og víðkað innlit í søguna og persónarnar. Eisini greiddi høvundurin frá lívinum sum rithøvundur í Føroyum, og mannagongdum í samband við tað at skriva. Ein frálík løta í advokathúsinum! Í samstarvi við FSF fer skúlin nú at bjóða næmingum í framhaldsdeildini at gerast partur av serligari fótbóltsbreyt. Hetta merkir, at næmingar nú hava møguleika fyri at fáa frálæru í fótbólti og tað, sum hevur við fótbólt at gera, 6 skúlatímar um vikuna. Ábyrgdarvenjari verður okkara fyrrverandi landsliðsmálverji- og nú lærari á Ziskatrøð, Jákup Mikkelsen. Longu nú er stórur áhugi fyri breytini, eisini frá næmingum uttan fyri Norðoyggjar. Tvær nýggjar og spennandi breytir í skúlanum á Ziskatrøð Í gjár, hósdagin 27. mars, var kunnandi fundur fyri foreldur og næmingar, ið komandi skúlaár fara at ganga í 8., 9. og 10. flokki. Endamálið við fundinum var at kunna foreldur og næmingar um teir mongu møguleikar, ið eru, nú næmingarnir skulu velja vallærugreinar. Harafturat var eisini avdúkað, at skúlin á Ziskatrøð kann bjóða tvær nýggjar og spennandi breytir komandi skúlaár!